钦定古今图书集成/明伦汇编/闺媛典/第307卷 > 皇清四十 > 梁资生妻顾氏
## 钦定古今图书集成/明伦汇编/闺媛典/第307卷 > 皇清四十 > 梁资生妻顾氏

按《江宁县志》：“顾氏，梁资生妻，明经顾梦游女。年十五，适资生，事舅姑至孝。资生恒疾，氏尝割股疗之，寻亡。氏年二十，子之宪四岁，一女三岁，抚教有方，宪遂成名，所交多贤豪长者。孙兆熊三岁失母，赖氏成立。父梦游无子，氏养其老尽欢，死为营葬，复择顾氏亲支为之后。守节四十三年。康熙十八年，建坊旌表。”